title: Komisijos sprendimas (ES) 2020/503 2020 m. balandžio 3 d. kuriuo iš dalies keičiamas Sprendimas 2014/312/ES siekiant išplėsti išimties taikymo cinko oksidui sritį, kad jį būtų galima naudoti kaip konservantinį stabilizatorių supakuotų produktų ir atspalvio suteikimo pastų konservantuose (pranešta dokumentu Nr. C(2020) 1979) (Tekstas svarbus EEE)

text:
7.4.2020

                  LT

                  Europos Sąjungos oficialusis leidinys

                  L 109/14

         KOMISIJOS SPRENDIMAS (ES) 2020/503
         2020 m. balandžio 3 d.
         kuriuo iš dalies keičiamas Sprendimas 2014/312/ES siekiant išplėsti išimties taikymo cinko oksidui sritį, kad jį būtų galima naudoti kaip konservantinį stabilizatorių supakuotų produktų ir atspalvio suteikimo pastų konservantuose

               (pranešta dokumentu Nr. C(2020) 1979)

         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
         pasikonsultavusi su Europos Sąjungos ekologinio ženklinimo valdyba,
         kadangi:

                     (1)

                     Reglamente (EB) Nr. 66/2010 nustatyta, kad ES ekologinis ženklas gali būti suteikiamas produktams, kurie per visą gyvavimo ciklą daro mažesnį poveikį aplinkai. Konkretūs ES ekologinio ženklo kriterijai turi būti nustatomi kiekvienai produktų grupei;

                     (2)

                     Komisijos sprendimu 2014/312/ES (2) nustatyti patalpų vidaus ir išorės dažams ir lakams taikomi kriterijai ir su jais susiję vertinimo bei patikros reikalavimai;

                     (3)

                     Sprendimo 2014/312/ES priedėlio 1 punkto d papunktyje nustatyta išimtis cinko oksidui (ZnO, CAS: 1314–13–2) (jo pavojingumo klasės – H400 (1 kategorijos ūmus toksiškumas vandens organizmams) ir H410 (1 kategorijos lėtinis toksiškumas vandens organizmams)), kuria jį leidžiama naudoti kaip stabilizatorių sausos plėvelės konservantų deriniuose, kuriuose reikia naudoti cinko piritioną (ZPT) arba 1,2-benzizotiazol-3(2H)-oną (BIT), jei jo koncentracija ne didesnė kaip 0,05 %;

                     (4)

                     remiantis Komisijos sprendimo 2010/72/ES (3) priedu, BIT nėra patvirtintas naudoti kaip sausos plėvelės konservantas. Todėl minėtas 1 punkto d papunktis turi būti atitinkamai iš dalies pakeistas;

                     (5)

                     kelios ES ekologinį ženklą suteikiančios nacionalinės kompetentingos institucijos pasiūlė išplėsti šiuo metu cinko oksidui taikomos išimties taikymo sritį, kad jį būtų leidžiama naudoti kaip konservantinį stabilizatorių ir supakuotų produktų bei atspalvio suteikimo pastų konservantuose;

                     (6)

                     atsižvelgdamos į 2017 m. birželio 30 d. ES ekologinio ženklo tinkamumo patikros (REFIT) išvadas, Komisijos tarnybos kartu su ES ekologinio ženklinimo valdyba įvertino šio pakeitimo aktualumą siekdamos užtikrinti, kad sistema būtų aktyviai naudojama šiai produktų grupei. Konsultuotasi ir su viešojo sektoriaus suinteresuotaisiais subjektais;

                     (7)

                     remiantis tiekėjų ir dažų gamintojų pateikta informacija, ZnO naudojamas dažams ir lakams stabilizuoti kartu su šiais dviem konservantais: ZPT ir BIT, kurie naudojami siekiant užkirsti kelią nepageidaujamam mikrobų augimui dažuose;

                     (8)

                     ZnO užtikrina stabilizuojantį poveikį dažams, kuriuose ZPT ir BIT naudojami kaip konservantai. ZnO užkerta kelią ZPT polinkiui chelatuoti su kitais metalų, paprastai geležies ir kalcio, jonais ir sudaryti spalvotus kompleksinius junginius, kurie sukelia nepageidaujamą dažų spalvos pokytį. Naudojamas kartu su BIT ZnO neleidžia jam pereiti iš vandeninės dažų fazės į organinę fazę (pvz., rišiklio) ir taip padidina jo prieinamumą vandeninėje fazėje, kur mikroorganizmų dauginimosi rizika didesnė. Be ZnO dažų naudojimo trukmė sutrumpėtų iki kelių savaičių, taip pat sutrumpėtų jų laikymo trukmė;

                     (9)

                     Sprendime 2014/312/ES ZPT jau leidžiama naudoti trims funkcijoms: kaip supakuotų produktų konservantą, kaip atspalvio suteikimo įrenginių konservantą ir kaip sausos plėvelės konservantą, jei jo koncentracija yra ne didesnė kaip 0,05 %, taip pat leidžiama naudoti BIT, jei jo koncentracija galutiniame paruoštame naudoti produkte yra ne didesnė kaip 0,05 % Todėl atrodo tikslinga toms pačioms reikmėms leisti naudoti ir stabilizatorių ZnO;

                     (10)

                     tais atvejais, kai ZnO naudojamas kaip stabilizatorius supakuotų produktų arba atspalvio suteikimo pastų konservantų deriniuose, poveikis aplinkai turėtų būti mažesnis nei poveikis aplinkai jį naudojant sausos plėvelės konservantų deriniuose (jau taikoma išimtis pagal dabartinius kriterijus), nes tipinė ZPT dozė patalpų išorės dažų sausai plėvelei konservuoti būtų maždaug 10 kartų didesnė, palyginti su kiekiu, kurio reikia patalpų viduje naudojamiems supakuotiems produktams konservuoti;

                     (11)

                     gamintojų naudojamose alternatyvose, t. y. kituose konservantų deriniuose, kuriems stabilizuoti nereikėtų ZnO, daugiausia naudojamas MIT (2-metil-2H-izotiazol-3-onas). Tačiau, remiantis Komisijos reglamento (ES) 2018/1480 (4) 3 straipsnio trečia pastraipa, nuo 2020 m. gegužės 1 d. MIT bus klasifikuojamas, inter alia, kaip „Skin Sens 1A“ su pavojingumo frazės kodu H317 (gali sukelti alerginę odos reakciją). Tai reiškia, kad pavojingumo klasifikacija „Skin Sens 1A“ su pavojingumo frazės kodu H317 bus taikoma ir galutiniams dažų produktams, kuriuose naudojamo MIT koncentracija bus 15 ppm arba didesnė. Dabartinių mokslinių tyrimų duomenimis, MIT nėra veiksmingas kaip konservantas, jeigu jo koncentracija mažesnė nei 15 ppm;

                     (12)

                     manoma, kad gali būti perspektyvu MIT pakeisti ZPT, BIT arba jų deriniais, tačiau juose reikės naudoti ZnO įvairiais galimais būdais;

                     (13)

                     todėl ZnO techniškai neįmanoma pakeisti niekuo kitu;

                     (14)

                     suinteresuotųjų subjektų pateikti duomenys rodo, kad, norint pasiekti pakankamą stabilizavimo poveikį, supakuotų produktų arba atspalvio suteikimo pastų konservantų deriniuose, kurių sudėtyje yra ZPT, reikia naudoti iki 0,030 % ZnO, o deriniuose su BIT – 0,010–0,040 % ZnO;

                     (15)

                     todėl Sprendimas 2014/312/ES turėtų būti atitinkamai iš dalies pakeistas;

                     (16)

                     šiame sprendime nustatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

               PRIĖMĖ ŠĮ SPRENDIMĄ:

            Vienintelis straipsnis
            Sprendimo 2014/312/ES priedėlio skirsnio „1. Konservantai, kurių dedama į dažiklius, rišiklius ir galutinį produktą“ d punktas (Konservantiniai stabilizatoriai) pakeičiamas taip:

                           Cheminių medžiagų grupė

                           Apribojimo ir (arba) išimties taikymo sritis

                           Koncentracijos ribinė vertė (jei taikoma)

                           Vertinimas ir patikra

                           d) Konservantiniai stabilizatoriai

                           Cinko oksidą išimties tvarka leidžiama naudoti kaip stabilizatorių:

                           Patikra: pareiškėjo ir jo žaliavų tiekėjų deklaracija

                           supakuotų produktų konservantų deriniuose ir atspalvio suteikimo pastų konservantų deriniuose, kuriuose reikia naudoti cinko piritioną su 1,2-benzizotiazol-3(2H)-onu (BIT) arba be jo;

                           0,030 %

                           supakuotų produktų konservantų deriniuose ir atspalvio suteikimo pastų konservantų deriniuose, kuriuose reikia naudoti 1,2-benzizotiazol-3(2H)-oną (BIT);

                           0,040 %

                           sausos plėvelės konservantų deriniuose, kuriuose reikia naudoti cinko piritioną.

                           0,050 %

            Šis sprendimas skirtas valstybėms narėms.
            Priimta Briuselyje 2020 m. balandžio 3 d.

                  Komisijos vardu

               Virginijus SINKEVIČIUS

                  Komisijos narys

            (1)  OL L 27, 2010 1 30, p. 1.

            (2)  2014 m. kovo 28 d. Komisijos sprendimas 2014/312/ES, kuriuo nustatomi ekologiniai kriterijai, taikomi suteikiant ES ekologinį ženklą patalpų vidaus ir išorės dažams ir lakams (OL L 164, 2014 6 3, p. 45).

            (3)  2010 m. vasario 8 d. Komisijos sprendimas 2010/72/ES dėl tam tikrų medžiagų neįrašymo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedus (OL L 36, 2010 2 9, p. 36).

            (4)  2018 m. spalio 4 d. Komisijos reglamentas (ES) 2018/1480, kuriuo, derinant prie technikos ir mokslo pažangos, iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo ir ištaisomas Komisijos reglamentas (ES) 2017/776 (OL L 251, 2018 10 5, p. 1).


title: Europos Centrinio Banko sprendimas (ES) [2020/506] 2020 m. balandžio 7 d. kuriuo iš dalies keičiamos Gairės (ES) 2015/510 dėl Eurosistemos pinigų politikos sistemos įgyvendinimo ir Gairės (ES) 2016/65 dėl Eurosistemos pinigų politikos sistemą įgyvendinant taikomų įvertinimų mažesne nei rinkos verte (ECB/2020/20)

text:
7.4.2020

                  LT

                  Europos Sąjungos oficialusis leidinys

                  LI 109/1

         EUROPOS CENTRINIO BANKO SPRENDIMAS (ES) [2020/506]
         2020 m. balandžio 7 d.
         kuriuo iš dalies keičiamos Gairės (ES) 2015/510 dėl Eurosistemos pinigų politikos sistemos įgyvendinimo ir Gairės (ES) 2016/65 dėl Eurosistemos pinigų politikos sistemą įgyvendinant taikomų įvertinimų mažesne nei rinkos verte (ECB/2020/20)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalies pirmą pastraipą kartu su 3 straipsnio 1 dalies pirma įtrauka ir 18 straipsnio 1 dalį,
         kadangi:

                     (1)

                     vadovaujantis Europos centrinių bankų sistemos ir Europos Centrinio Banko statuto (toliau – ECBS statutas) 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai (toliau – NCB) gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu. Bendrosios sąlygos, kuriomis ECB ir NCB yra pasirengę atlikti kredito operacijas, įskaitant Eurosistemos kredito operacijoms reikalingo įkaito tinkamumo kriterijus, nustatytos Europos Centrinio Banko gairėse (ES) 2015/510 (ECB/2014/60) (1);

                     (2)

                     koronaviruso liga (COVID-19), kurią Pasaulinė sveikatos organizacija paskelbė pandemija, kelia precedento pastarųjų laikų istorijoje neturintį kolektyvinį pavojų visuomenės sveikatai. Ši liga sukėlė itin didelį ekonominį sukrėtimą, kuriam spręsti reikia ambicingo, koordinuoto ir skubaus visų politikos krypčių atsako, siekiant padėti įmonėms ir darbuotojams, susiduriantiems su rizika. Dėl pandemijos ekonominė veikla euro zonoje lėtėja ir neišvengiamai patirs žymų nuosmukį, ypač kai vis daugiau valstybių yra priverstos imtis dar griežtesnių izoliavimo priemonių. Dėl šių priemonių įmonės ir dirbantys asmenys patiria didelius grynųjų lėšų srautų suvaržymus ir kyla rizika įmonių ir darbo vietų išlikimui. Taip pat akivaizdu, kad ši situacija trikdo pinigų politikos perdavimo impulsus ir sukuria papildomą neigiamą riziką atitinkamai infliacijos prognozei;

                     (3)

                     2020 m. balandžio 7 d. Valdančioji taryba priėmė papildomus sprendimus, kaip atsaką į COVID-19 pandemiją, kuri gali pakenkti kainų stabilumo tikslui ir tinkamam pinigų politikos perdavimo mechanizmo veikimui. Tokios priemonės apima įkaitui keliamų reikalavimų mažinimą, siekiant sudaryti palankesnes sąlygas Eurosistemos kitoms sandorių šalims išlaikyti pakankamai tinkamo įkaito tam, kad jos galėtų dalyvauti visose likvidumo didinimo operacijose. Šios priemonės yra proporcingos siekiant kovoti su didele rizika kainų stabilumui, pinigų politikos perdavimo mechanizmui ir euro zonos ekonominio augimo perspektyvai, t.y. rizika, kurią kelia COVID-19 protrūkis ir sparti jo plėtra. Tokios priemonės turi būti taikomos laikinai, kol Valdančioji taryba nuspręs, kad prieš tai minėta rizika sumažėjo;

                     (4)

                     todėl reikia atitinkamai iš dalies pakeisti Gaires (ES) 2015/510 (ECB/2014/60);

                     (5)

                     be to, Valdančioji taryba nusprendė laikinai padidinti savo pasirengimą prisiimti riziką, siekdama paremti kredito teikimą vykdant refinansavimo operacijas. Konkrečiai įkaitui taikomi įvertinimai mažesne nei rinkos verte bus sumažinti taikant fiksuotą koeficientą;

                     (6)

                     todėl reikia atitinkamai iš dalies pakeisti Europos Centrinio Banko gaires (ES) 2016/65 (ECB/2015/35) (2);

                     (7)

                     siekiant sparčiai reaguoti į dabartinę pandemijos situaciją, šie daliniai pakeitimai turėtų būti įtvirtinti sprendime, kuris įsigaliotų tą dieną, kai apie jį pranešama nacionaliniams centriniams bankams, ir turėtų būti nedelsiant paskelbtas Europos Sąjungos oficialiajame leidinyje, kad šiuos dalinius pakeitimus nacionaliniai centriniai bankai tiesiogiai taikytų nuo nustatytų datų,

               PRIĖMĖ ŠĮ SPRENDIMĄ:

            1 straipsnis
            Gairių (ES) 2015/510 (ECB/2014/60) daliniai pakeitimai
            Gairės (ES) 2015/510 (ECB/2014/60) iš dalies keičiamos taip:

                        1.

                        93 straipsnis pakeičiamas taip:

                           „93 straipsnis
                           Minimalus kredito reikalavimų dydis
                           Naudojant vidaus rinkoje, tuo metu, kai kita sandorio šalis pateikia kredito reikalavimus panaudoti kaip įkaitą, jie atitinka 0 EUR minimalaus dydžio ribą arba didesnę sumą, kurią gali nustatyti buveinės NCB. Tarpvalstybinio naudojimo atveju taikoma 500 000 EUR minimalaus dydžio riba.“;

                        2.

                        141 straipsnio 1 dalyje procentinė vertė „2.5%“ pakeičiama procentine verte „10%“.

            2 straipsnis
            Gairių (ES) 2016/65 (ECB/2015/35) daliniai pakeitimai
            Gairės (ES) 2016/65 (ECB/2015/35) iš dalies keičiamos taip:

                        1.

                        4 straipsnis pakeičiamas taip:

                           „4 straipsnis
                           Papildomi įvertinimai mažesne nei rinkos verte, taikomi tam tikroms antrinę rinką turinčio turto rūšims
                           Be šių gairių 3 straipsnyje nurodyto įvertinimo mažesne nei rinkos verte, tam tikroms antrinę rinką turinčio turto rūšims taikomi šie papildomi įvertinimai mažesne nei rinkos verte:

                                       a)

                                       turtu užtikrintiems vertybiniams popieriams, padengtoms obligacijoms ir neužtikrintoms skolos priemonėms, kurias išleido kredito įstaigos, kurios teoriškai yra vertinamos pagal Gairių (ES) 2015/510 (ECB/2014/60) 134 straipsnyje nurodytas taisykles, taikomas papildomas įvertinimas mažesne nei rinkos verte 4% įvertinimo sumažinimo forma;

                                       b)

                                       padengtų obligacijų nuosavam naudojimui taikomas toks papildomas įvertinimas mažesne nei rinkos verte: i) 6,4% skolos priemonių, priskirtų 1 ir 2 kredito kokybės lygiams, vertės ir ii) 9,6% skolos priemonių, priskirtų 3 kredito kokybės lygiui, vertės;

                                       c)

                                       b punkto tikslais „nuosavas naudojimas“ reiškia kitos sandorio šalies padengtų obligacijų, kurias išleido arba užtikrino pati kita sandorio šalis ar kitas subjektas, su kuriuo ta kita sandorio šalis turi glaudžius ryšius, kaip tai suprantama pagal Gairių (ES) 2015/510 (ECB/2014/60) 138 straipsnį, pateikimą arba naudojimą;

                                       d)

                                       jei b punkte nurodytas papildomas įvertinimas mažesne nei rinkos verte negali būti taikomas dėl NCB arba trišalio agento įkaito valdymo sistemos ar TARGET2-Securities automatinio įkeitimo, papildomas įvertinimas mažesne nei rinkos verte tokiose sistemose arba platformoje taikomas visai padengtų obligacijų nuosavam naudojimui emisijos vertei“;

                        2.

                        5 straipsnio 5 dalis pakeičiama taip:

                                    „5.

                                    Antrinės rinkos neturinčioms mažmeninėms hipoteka užtikrintoms skolos priemonėms taikomas įvertinimas 25,2% mažesne nei rinkos verte.“;

                        3.

                        Priedo 2, 2a ir 3 lentelės pakeičiamos taip:

                           „2 lentelė

                           Tinkamam į įvertinimo mažesne nei rinkos verte I–IV kategorijas įtrauktam antrinę rinką turinčiam turtui taikomi įvertinimo mažesne nei rinkos verte lygiai (%)

                                    Įvertinimo mažesne nei rinkos verte kategorijos

                                    Kredito kokybė

                                    Likutinis terminas (metais) (*1)

                                    I kategorija

                                    II kategorija

                                    III kategorija

                                    IV kategorija

                                    fiksuotosios atkarpos

                                    nulinės atkarpos

                                    kintamųjų palūkanų atkarpos

                                    fiksuotosios atkarpos

                                    nulinės atkarpos

                                    kintamųjų palūkanų atkarpos

                                    fiksuotosios atkarpos

                                    nulinės atkarpos

                                    kintamųjų palūkanų atkarpos

                                    fiksuotosios atkarpos

                                    nulinės atkarpos

                                    kintamųjų palūkanų atkarpos

                                    1 ir 2 lygiai

                                    [0,1)

                                    0,4

                                    0,4

                                    0,4

                                    0,8

                                    0,8

                                    0,8

                                    0,8

                                    0,8

                                    0,8

                                    6,0

                                    6,0

                                    6,0

                                    [1,3)

                                    0,8

                                    1,6

                                    0,4

                                    1,2

                                    2,0

                                    0,8

                                    1,6

                                    2,4

                                    0,8

                                    8,0

                                    8,4

                                    6,0

                                    [3,5)

                                    1,2

                                    2,0

                                    0,4

                                    2,0

                                    2,8

                                    0,8

                                    2,4

                                    3,6

                                    0,8

                                    10,4

                                    10,8

                                    6,0

                                    [5,7)

                                    1,6

                                    2,4

                                    0,8

                                    2,8

                                    3,6

                                    1,2

                                    3,6

                                    4,8

                                    1,6

                                    11,6

                                    12,4

                                    8,0

                                    [7,10)

                                    2,4

                                    3,2

                                    1,2

                                    3,6

                                    5,2

                                    2,0

                                    4,8

                                    6,4

                                    2,4

                                    13,2

                                    14,4

                                    10,4

                                    [10,∞)

                                    4,0

                                    5,6

                                    1,6

                                    6,4

                                    8,4

                                    2,8

                                    7,2

                                    10,4

                                    3,6

                                    16,0

                                    20,4

                                    11,6

                                    3 lygis

                                    [0,1)

                                    4,8

                                    4,8

                                    4,8

                                    5,6

                                    5,6

                                    5,6

                                    6,4

                                    6,4

                                    6,4

                                    10,4

                                    10,4

                                    10,4

                                    [1,3)

                                    5,6

                                    6,4

                                    4,8

                                    7,6

                                    10,8

                                    5,6

                                    9,6

                                    12,0

                                    6,4

                                    18,0

                                    20,0

                                    10,4

                                    [3,5)

                                    7,2

                                    8,0

                                    4,8

                                    10,8

                                    14,8

                                    5,6

                                    13,2

                                    17,6

                                    6,4

                                    22,4

                                    26,0

                                    10,4

                                    [5,7)

                                    8,0

                                    9,2

                                    5,6

                                    11,2

                                    16,0

                                    7,6

                                    14,8

                                    20,8

                                    9,6

                                    24,4

                                    28,0

                                    18,0

                                    [7,10)

                                    9,2

                                    10,4

                                    7,2

                                    12,8

                                    19,6

                                    10,8

                                    15,2

                                    22,4

                                    13,2

                                    24,8

                                    29,6

                                    22,4

                                    [10,∞)

                                    10,4

                                    12,8

                                    8,0

                                    15,2

                                    23,6

                                    11,2

                                    15,6

                                    24,0

                                    14,8

                                    25,2

                                    30,4

                                    24,4

                           2a lentelė

                           Tinkamam į įvertinimo mažesne nei rinkos verte V kategoriją įtrauktam antrinę rinką turinčiam turtui taikomi įvertinimo mažesne nei rinkos verte lygiai (%)

                                    V kategorija

                                    Kredito kokybė

                                    Svertinė vidutinė trukmė  (*2)

                                    Įvertinimas mažesne nei rinkos verte

                                    1 ir 2 lygiai

                                    [0,1)

                                    3,2

                                    [1,3)

                                    3,6

                                    [3,5)

                                    4,0

                                    [5,7)

                                    7,2

                                    [7,10)

                                    10,4

                                    [10,∞)

                                    16,0

                           3 lentelė

                           Tinkamam antrinę rinką turinčiam turtui taikomi įvertinimo mažesne nei rinkos verte lygiai (%)

                                    Kredito kokybė

                                    Likutinis terminas (metais) (*3)

                                    Fiksuotosios palūkanų normos mokėjimas

                                    Kintamosios palūkanų normos mokėjimas

                                    1 ir 2 lygiai

                                    [0,1)

                                    6,4

                                    6,4

                                    [1,3)

                                    9,6

                                    6,4

                                    [3,5)

                                    12,8

                                    6,4

                                    [5,7)

                                    14,8

                                    9,6

                                    [7,10)

                                    19,2

                                    12,8

                                    [10,∞)

                                    28

                                    14,8

                                    3 lygis

                                    [0,1)

                                    12

                                    12

                                    [1,3)

                                    22,4

                                    12

                                    [3,5)

                                    29,2

                                    12

                                    [5,7)

                                    34,4

                                    22,4

                                    [7,10)

                                    36

                                    29,2

                                    [10,∞)

                                    38,4

                                    34,4

            3 straipsnis
            Įsigaliojimas ir taikymas

               1.   Šis sprendimas įsigalioja tą dieną, kai apie jį pranešama nacionaliniams centriniams bankams. Apie sprendimą pranešama iš karto jį priėmus ir jis nedelsiant paskelbiamas Europos Sąjungos oficialiajame leidinyje.

               2.   1 straipsnis taikomas nuo 2020 m. balandžio 8 d., 2 straipsnis taikomas nuo 2020 m. balandžio 20 d.

            4 straipsnis
            Adresatai
            Šis sprendimas skirtas nacionaliniams centriniams bankams.

            Priimta Frankfurte prie Maino 2020 m. balandžio 7 d.

                  ECB Pirmininkė

               Christine LAGARDE

            (1)  2014 m. gruodžio 19 d. Europos Centrinio Banko gairės (ES) 2015/510 dėl Eurosistemos pinigų politikos sistemos įgyvendinimo (Bendrųjų dokumentų gairės) (ECB/2014/60) (OL L 91, 2015 4 2, p. 3).

            (2)  2015 m. lapkričio 18 d. Europos Centrinio Banko gairės (ES) 2016/65 dėl Eurosistemos pinigų politikos sistemą įgyvendinant taikomų įvertinimų mažesne nei rinkos verte (ECB/2015/35) (OL L 14, 2016 1 21, p. 30).

            (*1)  t. y. [0,1) likutinis trumpesnis nei vieneri metai terminas, [1,3) likutinis nuo vienerių imtinai iki trejų metų terminas ir t. t.“

            (*2)  t. y. [0,1) svertinė vidutinė trukmė trumpesnė nei vieneri metai, [1,3) svertinė vidutinė trukmė nuo vienerių imtinai iki trejų metų ir t. t.

            (*3)  t. y. [0,1) likutinis trumpesnis nei vieneri metai terminas, [1,3) likutinis nuo vienerių imtinai iki trejų metų terminas ir t. t.“.


title: Tarybos sprendimas (ES) 2020/511 2020 m. kovo 26 d. kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.

text:
8.4.2020

                  LT

                  Europos Sąjungos oficialusis leidinys

                  L 113/18

         TARYBOS SPRENDIMAS (ES) 2020/511
         2020 m. kovo 26 d.
         kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d.
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 300 straipsnio 3 dalį ir 305 straipsnį,
         atsižvelgdama į 2019 m. gegužės 21 d. Tarybos sprendimą (ES) 2019/852, kuriuo nustatoma Regionų komiteto sudėtis (1),
         atsižvelgdama į Belgijos, Vokietijos ir Maltos Vyriausybių pateiktus pasiūlymus,
         kadangi:

                     (1)

                     Sutarties 300 straipsnio 3 dalyje nustatyta, kad Regionų komitetas susideda iš regionų ir vietos valdžios struktūrų atstovų, kurie turi regiono arba vietos valdžios rinkėjų mandatą arba yra politiškai atskaitingi išrinktai asamblėjai;

                     (2)

                     Sutarties 305 straipsnyje numatyta, kad Regionų komiteto nariai ir tiek pat pakaitinių narių Tarybos skiriami penkerių metų kadencijai pagal kiekvienos valstybės narės pateiktus pasiūlymus;

                     (3)

                     kadangi 2020 m. sausio 25 d. baigėsi Regionų komiteto narių ir pakaitinių narių kadencija, turėtų būti paskirti nauji nariai ir pakaitiniai nariai;

                     (4)

                     2019 m. gruodžio 10 d. Taryba priėmė Sprendimą (ES) 2019/2157 (2). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Čekijos, Danijos, Estijos, Kipro, Latvijos, Liuksemburgo, Nyderlandų, Austrijos, Rumunijos, Slovėnijos, Slovakijos ir Švedijos Vyriausybių pasiūlyti nariai ir pakaitiniai nariai. Sprendimu (ES) 2019/2157 tam pačiam laikotarpiui taip pat paskirti Belgijos Vyriausybės pasiūlyti trys nariai, Vokietijos Vyriausybės pasiūlytas 21 narys ir 20 pakaitinių narių, Airijos Vyriausybės pasiūlyti aštuoni nariai ir aštuoni pakaitiniai nariai, Ispanijos Vyriausybės pasiūlyti 16 narių ir 16 pakaitinių narių, Italijos Vyriausybės pasiūlyti 10 narių ir 14 pakaitinių narių, Maltos Vyriausybės pasiūlyti keturi nariai ir keturi pakaitiniai nariai ir Suomijos Vyriausybės pasiūlyti aštuoni nariai ir aštuoni pakaitiniai nariai. Nariai ir pakaitiniai nariai, dėl kurių atitinkamos valstybės narės savo pasiūlymų Tarybai anksčiau nei 2019 m. lapkričio 15 d. nepateikė, į Sprendimą (ES) 2019/2157 negalėjo būti įtraukti;

                     (5)

                     2020 m. sausio 20 d. Taryba priėmė Sprendimą (ES) 2020/102 (3). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Graikijos, Prancūzijos, Kroatijos, Lietuvos, Vengrijos ir Portugalijos Vyriausybių pasiūlyti nariai ir pakaitiniai nariai, taip pat Belgijos Vyriausybės pasiūlyti keturi nariai ir keturi pakaitiniai nariai, Bulgarijos Vyriausybės pasiūlytas vienas narys, Airijos Vyriausybės pasiūlytas vienas narys ir vienas pakaitinis narys, Ispanijos Vyriausybės pasiūlytas vienas narys ir vienas pakaitinis narys, Italijos Vyriausybės pasiūlyti 14 narių ir 10 pakaitinių narių ir Lenkijos Vyriausybės pasiūlytas 21 narys ir 20 pakaitinių narių. Nariai ir pakaitiniai nariai, dėl kurių Taryba anksčiau nei 2019 m. gruodžio 20 d. negavo atitinkamos valstybės narės pasiūlymų, į Sprendimą (ES) 2020/102 negalėjo būti įtraukti;

                     (6)

                     2020 m. vasario 3 d. Taryba priėmė Sprendimą (ES) 2020/144 (4). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Ispanijos Vyriausybės pasiūlyti keturi nariai ir keturi pakaitiniai nariai, taip pat Suomijos Vyriausybės pasiūlytas vienas narys ir vienas pakaitinis narys. Nariai ir pakaitiniai nariai, dėl kurių Taryba anksčiau nei 2020 m. sausio 23 d. negavo atitinkamos valstybės narės pasiūlymų, į Sprendimą (ES) 2020/144 negalėjo būti įtraukti;

                     (7)

                     Belgija pasiūlė savo kandidatus į jai likusias narių ir pakaitinių narių vietas, Vokietija pasiūlė savo kandidatą vienam pakaitiniam nariui, o Malta pasiūlė savo kandidatą vienam nariui. Tie nariai ir pakaitiniai nariai turėtų būti skiriami tam pačiam laikotarpiui nuo 2020 m. sausio 26 d. iki 2025 m. sausio 25 d. Todėl šis sprendimas turėtų būti taikomas atgaline data nuo 2020 m. sausio 26 d.;

                     (8)

                     kiti nariai ir pakaitiniai nariai, kurių pasiūlymai Tarybai dar nebuvo pateikti, bus paskirti vėlesniame etape,

               PRIĖMĖ ŠĮ SPRENDIMĄ:

            1 straipsnis
            Laikotarpiui nuo 2020 m. sausio 26 d. iki 2025 m. sausio 25 d. Regionų komiteto:

                        —

                        nariais skiriami I priede pagal valstybes nares išvardyti asmenys;

                        —

                        pakaitiniais nariais skiriami II priede pagal valstybes nares išvardyti asmenys.

            2 straipsnis
            Šis sprendimas įsigalioja jo priėmimo dieną.

            Jis taikomas nuo 2020 m. sausio 26 d.
            Priimta Briuselyje 2020 m. kovo 26 d.

                  Tarybos vardu

                  Pirmininkė

               A. METELKO-ZGOMBIĆ

            (1)  OL L 139, 2019 5 27, p. 13.

            (2)  2019 m. gruodžio 10 d. Tarybos sprendimas (ES) 2019/2157, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 327, 2019 12 17, p. 78).

            (3)  2020 m. sausio 20 d. Tarybos sprendimas (ES) 2020/102, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 20, 2020 1 24, p. 2).

            (4)  2020 m. vasario 3 d. Tarybos sprendimas (ES) 2020/144, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 32, 2020 2 4, p. 16).

            I PRIEDAS

               ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            BELGIË/BELGIQUE/BELGIEN
            Mr Andries GRYFFROY
            Member of a Regional Assembly: Flemish Parliament

            Ms Joke SCHAUVLIEGE
            Member of a Regional Assembly: Flemish Parliament

            Mr Willem-Frederik SCHILTZ
            Member of a Regional Assembly: Flemish Parliament

            Mr Koen VANDENHEUVEL
            Member of a Regional Assembly: Flemish Parliament

            Mr Karl VANLOUWE
            Member of a Regional Assembly: Flemish Parliament

            MALTA
            Mr Anthony MIFSUD
            Member of a Regional Executive: North Region

            II PRIEDAS

               ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            BELGIË/BELGIQUE/BELGIEN
            Ms Karin BROUWERS
            Member of a Regional Assembly: Flemish Parliament

            Ms Allessia CLAES
            Member of a Regional Assembly: Flemish Parliament

            Mr Steven COENEGRACHTS
            Member of a Regional Assembly: Flemish Parliament

            Mr Jan DURNEZ
            Representative of a regional body with political accountability to an elected Assembly: Council of the province of West-Vlaanderen

            Mr Joris NACHTERGAELE
            Member of a Regional Assembly: Flemish Parliament

            Mr Yonnec POLET
            Member of a Local Assembly: Municipal Council of Berchem-Sainte-Agathe

            Ms Annabel TAVERNIER
            Member of a Regional Assembly: Flemish Parliament

            Mr Jean-Luc VANRAES
            Member of a Local Assembly: Municipal Council of Uccle

            DEUTSCHLAND
            Mr Andreas DITTMANN
            Representative of a local body with political accountability to an elected Assembly: Landtag von Sachsen-Anhalt